Πύλη της Πόλης της Βαλέτας

Η Πύλη της Πόλης της Βαλέτας (μαλτέζικα: Bieb il-Belt) είναι μια πύλη που βρίσκεται στην είσοδο της πόλης της Βαλέτας στη Μάλτα. Η σημερινή πύλη, η οποία είναι η πέμπτη που βρισκόταν στη θέση αυτή, χτίστηκε μεταξύ των ετών 2011 και 2014 και σχεδιάστηκε από τον Ιταλό αρχιτέκτονα Ρέντσο Πιάνο.http://www.rpbw.com/project/la-valletta-city-gatehttps://www.archdaily.com/868122/experience-renzo-pianos-valletta-city-gate-through-this-captivating-photo-serieshttps://www.archdaily.com/632066/valletta-city-gate-renzo-piano

Η πρώτη πύλη που βρισκόταν στην περιοχή ήταν η «Πόρτα Σαν Τζιόρτζιο», η οποία χτίστηκε το 1569 σε σχέδια του Φραντσέσκο Λαπαρέλι ή του Τζιρόλαμο Κασάρ. Η πύλη μετονομάστηκε σε «Πόρτα Ρεάλε» (μαλτέζικα: Putirjal) γύρω στο 1586, ενώ λίγα χρόνια αργότερα, το 1633, ανακατασκευάστηκε πιθανώς υπό την επίβλεψη του Τομάσο Ντίνγκλι. Κατά τη διάρκεια της σύντομης γαλλικής κατοχής της Μάλτας (1798-1800), μετονομάστηκε σε «Πόρτε Νατιονάλε» (Porte Nationale) , αλλά το όνομα «Porta Reale» επανήλθε όταν η Μάλτα καταλήφθηκε από τους Βρετανούς, το 1800.

Το 1853, αντικαταστάθηκε και πάλι από μια μεγαλύτερη πύλη, η οποία ήταν γνωστή ως «Kingsgate» ή «Kingsway» (δηλ. Βασιλική Πύλη). Αυτές οι τρεις πρώτες πύλες ήταν όλες οχυρωμένες, αποτελώντας μέρος των τειχών της Βαλέτας. Η πύλη σταδιακά έγινε γνωστή ανεπίσημα ως «Πόρτα ντι Τέρα» (που κατά λέξη σημαίνει πύλη της γης), δεδομένου ότι ήταν η μόνη είσοδος προς την πόλη.

Η τελευταία οχυρωμένη πύλη κατεδαφίστηκε το 1964 και αντικαταστάθηκε από μια φουτουριστική πύλη, που σχεδιάστηκε από τον Αλσίρο Μπεργκόνσο. Αυτή η πύλη κατεδαφίστηκε το 2011, όταν αντικαταστάθηκε από την πύλη του Ρέντσο Πιάνο που ολοκληρώθηκε το 2014.

Η νέα πύλη της πόλης, όπως και άλλα αρχιτεκτονικά έργα του Πιάνο, ήταν αμφιλεγόμενη.https://web.archive.org/web/20160410131141/http://www.telegraph.co.uk/news/worldnews/europe/malta/7697046/Maltese-anger-at-plans-to-rebuild-Valletta.html Η πλειοψηφία των Μαλτέζων χαιρέτισε την κατεδάφιση της τέταρτης πύλης, αν και αποτελούσε ένα από τα λίγα παραδείγματα ιταλικής ορθολογικής αρχιτεκτονικής στο νησί.Muscat, Mark Geoffrey (2016). "The Fascist Interlude and Stile Littorio". Maltese Architecture 1900–1970: Progress and Innovations. Valletta: Fondazzjoni Patrimonju Malti. σελ. 57–63. ISBN 9789990932065 Μερικοί, που εξέφρασαν αρνητική κριτική, υποστήριξαν ότι η νέα πύλη θα έπρεπε να έχει ένα παραδοσιακό ύφος, παρόμοιο με εκείνο της τρίτης ιστορικά πύλης. Η νέα πύλη έχει συγκριθεί με τον αρχαίο αιγυπτιακό Ναό του Εντφού, ενώ κάποιοι έχουν θεωρήσει ότι η κατεδάφιση των επάλξεων δεν ταίριαζε με την πόλη, που στο μεγαλύτερο μέρος της έχει ύφος μανιεριστικό και μπαρόκ.https://timesofmalta.com/articles/view/valletta-needs-arched-entrance-gates.285282https://timesofmalta.com/articles/view/the-gate-must-return.266969

Παραπομπές

Κατηγορία:Βαλέτα